ԱՄՓՈՓԱԹԵՐԹ
«ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ
ՆԱԽԱԳԾԻ ՎԵՐԱԲԵՐՅԱԼ
	1. Տարածքային կառավարման և ենթակառուցվածքների նախարարություն (կարծիք)
	13 մարտի 2026թ.

	
	Գրություն N ԴԽ//9619-2026

	Ի պատասխան 10․03․2026 թվականի թիվ 1/17.1/1970-2026 գրության՝ Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեն առաջարկում է «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի նախաբանում, որպես լիազորող նորմ վկայակոչել նաև «Կառավարչական իրավահարաբերությունների կարգավորման մասին» օրենքի 9-րդ հոդվածի 5-րդ մասը։
	1. Ընդունվել է։
Նախագծի նախաբանում վկայակոչվել է «Կառավարչական իրավահարաբերությունների կարգավորման մասին» օրենքի 9-րդ հոդվածի 5-րդ մասը։

	Տարածքային կառավարման և ենթակառուցվածքների նախարարություն (կարծիք)
	17 ապրիլի 2026

	
	Գրություն N ԴԽ//15127-2026

	Ի պատասխան Ձեր 10․04․2026 թվականի թիվ 1/17.1/3106-2026 գրության՝ Հայաստանի Հանրապետության տարածքային կառավարման և ենթակառուցվածքների նախարարությունն «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չունի։
	
1․ Ընդունվել է ի գիտություն։

	2. Ֆինանսների նախարարություն (կարծիք)
	19 մարտի 2026

	
	Գրություն N 1/9-2/7209-2026

	ՀՀ շրջակա միջավայրի նախարարության 10.03.2026թ. N 1/17.1/1970-2026 գրությամբ ներկայացված «Անշարժ գույք անհատույց օգտագործման իրավունքով ամրացնելու մասին» ՀՀ կառավարության որոշման նախագծի վերաբերյալ հայտնում ենք հետևյալը.
Նախագծի 1-ին կետով նախատեսվում է ՀՀ սեփականությունը հանդիսացող ՀՀ Լոռու մարզ, համայնք Վանաձոր (քաղաք), Բաթումիի փողոց 3/2 հասցեում գտնվող 960.76 քառ. մետր մակերեսով մասնաշենքը հետ վերցնել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեից և ամրացնել ՀՀ շրջակա միջավայրի նախարարության էկոպարեկային ծառայությանը՝ ծառայության Լոռու մարզային վարչության և նույն վարչության Վանաձորի տեղամասի տեղակայման, վարչության և տեղամասի աշխատակիցների համար անհրաժեշտ աշխատանքային պայմաններ ստեղծելու նպատակով։
Չնայած հիմնավորմամբ նշվել է, որ Նախագծի ընդունմամբ պետական բյուջեի եկամուտների նվազեցում կամ ծախսերի ավելացում չի ակնկալվում, այնուամենայնիվ առաջարկում ենք Նախագծի հիմնավորման շրջանակներում բացահայտել տրամադրվող գույքի հետագա պահպանման և վերանորոգման ծախսերի (եթե այդպիսիք առկա են) չափի ու ֆինանսավորման աղբյուրների վերաբերյալ տեղեկատվությունը՝ պետական բյուջեի ծախսերի վրա հնարավոր ազդեցությունը գնահատելու նպատակով:
	
1. Ընդունվել է։
Նախագծի հիմնավորման մեջ նշվել է, որ ՀՀ Լոռու մարզ, համայնք Վանաձոր (քաղաք), Բաթումիի փողոց 3/2 հասցեում գտնվող 960.76 քառ. մետր մակերեսով մասնաշենքի հետագա պահպանման և վերանորոգման ծախսերն իրականացվելու են պետական բյուջեից Էկոպարեկային ծառայությանը տարեկան հատկացված միջոցների հաշվին։

	Ֆինանսների նախարարություն (կարծիք)
	21 ապրիլի 2026

	
	Գրություն N 1/9-2/10609-2026

	ՀՀ շրջակա միջավայրի նախարարության 10.04.2026թ. N 1/17.1/3106-2026 գրությամբ ներկայացված «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ հայտնում ենք հետևյալը.
Նախագծով նախատեսվում է ՀՀ սեփականություն հանդիսացող ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին ամրացված և «Հիվանդությունների վերահսկման և կանխարգելման ազգային կենտրոն» ՊՈԱԿ-ին (այսուհետ՝ ՊՈԱԿ) անհատույց օգտագործման իրավունքով հանձնված, ՀՀ Լոռու մարզ, համայնք Վանաձոր (քաղաք), Բաթումիի փողոց 3/2 հասցեում գտնվող 960.76 քառ. մետր մակերեսով մասնաշենքը (այսուհետ՝ Գույք) հետ վերցնել կոմիտեից և ամրացնել (հանձնել) ՀՀ շրջակա միջավայրի նախարարության էկոպարեկային ծառայությանը (այսուհետ՝ Ծառայություն)՝ Ծառայության Լոռու մարզային վարչության և նույն վարչության Վանաձորի տեղամասի տեղակայման, վարչության և տեղամասի աշխատակիցների համար անհրաժեշտ աշխատանքային պայմաններ ստեղծելու նպատակով։
Այս կապակցությամբ հայտնում ենք, որ Գույքը ներկայումս ողջ տարածքով օգտագործվում է ՊՈԱԿ-ի կողմից, սակայն Նախագծի հիմնավորմամբ բացակայում է Գույքի մի մասը ՊՈԱԿ-ից առանձնացնելու պայմաններում վերջինիս այլ լրացուցիչ տարածքների հատկացման անհրաժեշտությունը բացառելու վերաբերյալ տեղեկատվությունը։
Հետևաբար կարևորում ենք ՀՀ առողջապահության նախարարության դիրքորոշումը՝ ՊՈԱԿ-ի գործառույթների անխափան իրականացման վրա Գույքի փոխանցման հնարավոր ազդեցության գնահատման առումով։
	
1․ Ընդունվել է։
Հաշվի առնելով ՀՀ առողջապահության նախարարության 22․05․2026 թվականի թիվ ԱԱ/06․1/12750-26 գրությամբ տրված կարծիքը՝ կատարվել է թիվ 06-001-0332-0021-002 կադաստրային ծածկագրով, 960․76 քառ. մետր մակերեսով մասնաշենքի համար հատկացված հողամասի չափագրում, որի արդյունքում մասնաշենքի օգտագործման ու սպասարկման համար հատկացված 0․23971 հա մակերեսով հողամասից (կադաստրային ծածկագիր՝ 06-001-0332-0021) 0․08401 հա մակերեսով հողատարածքը՝ համաձայն հավելվածի, առաջարկվում է ամրացնել Էկոպարեկային ծառայությանը՝ գործառույթների իրականացման համար։

	3. Կադաստրի կոմիտե (կարծիք)
	23 մարտի 2026

	
	Գրություն N ՍԹ/5342-2026

	Ի պատասխան Ձեր 2026 թվականի մարտի 10-ի N 1/17.1/1970-2026 գրության՝ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
    Նախագծի 1-ին կետում նշված ՀՀ, Լոռու մարզ, համայնք Վանաձոր ք., Բաթումիի փողոց, 3/2 հասցեում գտնվող 960.76 քմ մակերեսով մասնաշենքի նկատմամբ գրանցված է «Հիվանդությունների վերահսկման և կանխարգելման ազգային կենտրոն» ՊՈԱԿ-ի անհատույց օգտագործման իրավունքը (հիմք՝ անշարժ գույքի նկատմամբ իրավունքների պետական գրանցման N 27122021-06-0068 վկայականը):
	
1․ Ընդունվել է։
Նախագիծը լրամշակվել է Պետական գույքի կառավարման կոմիտեի 07․04․2026 թվականի թիվ 03/11․16/2442-2026 գրությամբ տրամադրված N 27122021-06-0068 վկայականի, պայմանագրի և համաձայնագրի հիման վրա։

	Կադաստրի կոմիտե (կարծիք)
	18 ապրիլի 2026

	
	Գրություն N ՍԹ/7688-2026

	Ի պատասխան Ձեր 2026 թվականի ապրիլի 10-ի N 1/17.1/3106-2026 գրության՝ հայտնում ենք, որ «Անշարժ գույք հետ վերցնելու և ամրացնելու մասին» 
ՀՀ կառավարության որոշման լրամշակված նախագծի վերաբերյալ առաջարկություններ չունենք:
	
1․ Ընդունվել է ի գիտություն։

	4. Առողջապահության նախարարություն (կարծիք)
	22 մայիսի 2026

	
	Գրություն N ԱԱ/06․1/12750-2026

	Ի պատասխան Ձեր 10.04.2026թ. N 1/17.1/3106-2026 գրության՝ հայտնում եմ Ձեզ, որ «Անշարժ գույք հետ վերցնելու և ամրացնելու մասին» Կառավարության որոշման լրամշակված նախագծում նշված թիվ 06-001-0332-0021-002 կադաստրային ծածկագրով 960․76 քառ. մետր մակերեսով մասնաշենքի շուրջ գտնվող 369,86 քմ մակերեսով հողամասը ներկայումս օգտագործվում է «Հիվանդությունների վերահսկման և կանխարգելման ազգային կենտրոն» ՊՈԱԿ (այսուհետ` Կազմակերպություն) կողմից, հանդիսանում է միակ մուտքի, ելքի ճանապարհ և անհրաժեշտ է կազմակերպության բնականոն գործունեությունը կազմակերպելու համար։ Կազմակերպությունը գործունեություն է ծավալում հանրային առողջապահության, ներառյալ սանիտարահամաճարակային անվտանգության ոլորտում, հետևաբար Կազմակերպության մուտքն ու ելքը պետք է լինեն վերջինիս համար մշտապես անխոչընդոտ ու վերահսկելի։
Միաժամանակ հայտնում եմ, որ նշված ծածկագրով հատակագծի 960.76 քառ. մետր մակերեսի մեջ ըստ երևույթին ներառված է նաև 369.86 քառ. մետր հողատարածքը, որը պետք է մնա Կազմակերպության օգտագործման տիրույթում` հետագայում վերջինիս համար անխոչընդոտ մուտք ու ելք, այդ թվում` տրանսպորտային միջոցների համար, ապահովելու նպատակով։
Հաշվի առնելով վերոգրյալն առաջարկում եմ կազմակերպել չափագրման աշխատանքներ` թիվ 06-001-0332-0021-002 կադաստրային ծածկագրով 960․76 քառ. մետր մակերեսով մասնաշենքի և վերջինիս շուրջ գտնվող 369,86 քմ մակերեսով հողամասի մակերեսները անշարժ գույքի նկատմամբ իրավունքների պետական գրանցման վկայականում ճշտելու նպատակով:
	
1․ Ընդունվել է։
Կատարվել է թիվ 06-001-0332-0021-002 կադաստրային ծածկագրով, 960․76 քառ. մետր մակերեսով մասնաշենքի համար հատկացված հողամասի չափագրում, որի արդյունքում մասնաշենքի օգտագործման ու սպասարկման համար հատկացված 0․23971 հա մակերեսով հողամասից (կադաստրային ծածկագիր՝ 06-001-0332-0021) 0․08401 հա մակերեսով հողատարածքը՝ համաձայն հավելվածի, առաջարկվում է ամրացնել Էկոպարեկային ծառայությանը՝ գործառույթների իրականացման համար։ 

	5․ Վարչապետի աշխատակազմի իրավաբանական վարչություն (եզրակացություն)

	24 հուլիսի 2026

	
	Գրություն N 02/16․3/25253-2026

	Ներկայացված նախագծով սահմանված՝ «Հիվանդությունների վերահսկման և կանխարգելման ազգային կենտրոն» ՊՈԱԿ-ին անհատույց օգտագործման իրավունքով հանձնված անշարժ գույքը հետ վերցնելու վերաբերյալ իրավահարաբերություններն անհրաժեշտ է դիտարկել «Պետական ոչ առևտրային կազմակերպությունների մասին» ՀՀ օրենքի 5-րդ հոդվածով նախատեսված կարգավորումների շրջանակում:
	
1․ Ընդունվել է։
Նախագծի նախաբանում հղում է կատարվել «Պետական ոչ առևտրային կազմակերպությունների մասին» ՀՀ օրենքի 5-րդ հոդվածի 2-րդ մասին։




